NoeFlandre/osm-polygon-wikidata-only huggingface dataset:
Siversted Kirke

Siversted Kirke (delvis også Stenderup Kirke) er en kirke i romansk stil, der ligger syd for den dansk-tyske grænse ved udkanten af Siversted i Sydslesvig i den nordtyske delstat Slesvig-Holsten. Kirken er viet til apostlen Peter. Siversted Kirke er sognekirke i Siversted Sogn. Kirken er opført af kampesten i 1100-tallet. Den er beliggende på en høj ved Hærvejen og tæt på Bollingsted Å (en biflod til Trenen) og Stenderup. Kirken omtaltes delvis også som Stenderup Kirke. Den nuværende kirke afløste måske en tidligere trækirke, som stod på Grønhøjen (ty. Grönshoy) ved Stenderup, hvor ifølge folkelegeneden en dansk konge skulle ligge begravet i fuld rustning. I 1300-tallet blev vinduerne ændret til gotiske spidsbuevinduer og loftet afløst af hvælvinger. I senmiddelderen blev våbenhuset ved sydportalen tilføjet. Den nuværende klokkehus af træ kom til i 1600-tallet. I 1961 blev de originale kalkmalerier fritlagt, undersøgt og konserveret. Af intereiøret kan nævnes den enkelte romanske døbefont i koret og prædikestolen i renæssance-stilen fra 1620 med tilhørende sekskantede lydhimmel. Stolen er opdelt i tre relief-felter, som fremstiller Jesu fødsel, korsfæstelsen og opstandelsen og som er afbrydt af pilastre. Korbuekrucifikset er fra omkring 1430-1450. Pulpituret er fra anden halvdel af 1600-tallet. Pulpiturets felter er viser bl.a. evangelisterne, som er symboliseret af ørnen (Johannes), oksen (Lukas), løven (Markus) og et menneske med vinger (Mattæus). Den oprindelige klassicistiske altertavle med to oliemalerier blev fjernet 1961. Orglet er udført af Wilhelm Sauer i 1902. 1962 kom et brugt Kemper-orgel til. Kirken er beliggende i nærheden af Poppostenen og Helligbækken, hvori Harald Blåtand og mange andre i omegnen skulle efter fortællingerne blive døbt omkring år 960. Ifølge folkesagnet blev kirken få år senere bygget af en fremmed, som gjorde grin med indbyggerne og lade sin hest afføre i bækken. I samme øjeblik var han blevet frosset fast til stedet. For at komme igen fri lovede han at ville bygge stedets kristne en kirke. Henrik Harries var præst i Siversted i årene 1790 til 1795. Kirkesproget i sognet var i årene før 1864 blandet dansk-tysk. Menigheden hører i dag under den nordtyske lutherske kirke. Litteratur Erwin Freytag: Aus der Chronik des Kirchspiels Sieverstedt, Siversted 1951. Eksterne henvisninger Menighedens hjemmeside Tegning af Siversted Kirke fra Johann Gottfried Burman Beckers samling Noter
Moldened Kirke

Moldened Kirke er en kirke i romansk stil beliggende på en bakke i landsbyen Moldened i det sydlige Angel i Sydslesvig i den nordtyske delstat Slesvig-Holsten. Kirken er viet til Jakob den Ældre. Den er sognekirke i Moldened Sogn. Kirken er opført i 1100-tallet af kampesten. Den var i begyndelsen et kapel uden præst og menighed. Fra opførelsestiden er der bevaret flere indvielseskors. Trætårnet i kirkens vestlige ende blev første gang nævnt 1586. Våbenhuset ved sydportalen er fra 1892. Det flade bjælkeloft i kirkens indre blev senere skiftet ud med sengotiske hvælvinger. Af interiøret kan nævnes den enkle romanske granitdøbefont. Altertavlen fra 1682 viser Jesu korsfæstelse på Golgata. Prædikestolen er lidt yngre. Kirkens barokkorgel er fra 1746, det er placeret ved korbuen. Moldended Kirke nævnes i et sønderjysk folkesagn, hvori djævelen kastede ud fra et nærliggende gravhøj en jernkæde efter en ung brud. Til alt held havde bruden dog allerede sat den ene fod inden for kirkedøren, ellers havde hun været fortabt. Men endnu i dag skal der være spor af kæden over kirkedøren. Menigheden i Moldened Sogn fusionerede i 1971 med nabo-menigheden i Kalleby. Senere blev den slået sammen med menigheden i Brodersby. Den hører nu under den lutherske nordtyske kirke. Eksterne henvisninger Menighedens hjemmeside Arkiveret 22. september 2020 hos Wayback Machine Noter
Kalleby Kirke

Kalleby Kirke er en kampestenkirke i romansk stil beliggende ved Kalleby tæt på Fysing Å mellem Kalleby Sogns to landsbyer Skålby og Fysing i det sydlige Angel i Sydslesvig i den nordtyske delstat Slesvig-Holsten. Kalleby Kirke er opført i kampesten i den forhenværende landsby Kalleby. Kirken er første gang dokumenteret 1196. Den var i middelalderen forbundet med det ved Langsøen beliggende Guldholm Kloster. Kirken er viet til Jomfru Maria. Grantidøbefonten er fra opførelsestiden. I koret findes et sakramentshus som gemme for monstrans og hostie i den katolske periode. Det sengotiske korbuekrucifiks er fra beygndelsen af 1500-tallet. Kruciffikset fortolker korset som livstræ. Den maneristiske prædikestol med scener fra Jesu liv er udført 1637 af den nederlandske kunstner Berend Cornelissen. Altertavlen er fra 1693. Motivet viser den sidste nadver. I årene 1901–1907 blev hvælvingerne og vindueåbningerne i kirken udsmykket med kalkmalerier. Motivet ved alteret er Maria og Johannes Døberen. Kirkens orgel er udført af den tyske orgelbygger Johann Daniel Busch i 1784. Det er placeret på pulpituret i kirkens vestende. Det nuværende tårn kom til i 1855. Ifølge et lokalt folkesagn stjal menigheden engang en af Haddebys to kirkeklokker, men da de skulde sejle hjem over Slien, sank både båd og klokke. Siden høres klokken hver nytårsmorgen kl. 6 ringe i dybet. Menigheden i Kalleby Sogn fusionerede i 1971 med nabo-menigheden i Moldened. Senere blev den slået sammen med menigheden i Brodersby. Den hører nu under den lutherske nordtyske kirke. Litteratur Brodersby-Kalleby-Moldened Menighed: Drei Kirchen – eine Gemeinde. Eksterne henvisninger Menighedens hjemmeside Arkiveret 20. oktober 2020 hos Wayback Machine Noter
Satrup Kirke

Satrup Kirke er en kirke, der ligger i landsbyen Satrup i Midtangel i Sydslesvig i den nordtyske delstat Slesvig-Holsten. Kirken er sognekirke i Satrup Sogn. Den senromanske kampestenskirke er opført omkring år 1200. Kirken er viet Skt. Laurentius. Ved kirkens nordvesthjørne findes et indmuret sten med et relief af en ridder på en lille hest i fuld galop. Billedkvaderen er opført i grovkornet granit. Dens dimensioner er 48 cm i højden, 66 cm i bredden og 28 cm i dybden. Kirkeskibet har fladt bjælkeloft med ornamentale malerier fra 1959, mens koret er dækket af sengotisk krydsribbehvælv. Flere romanske rundbuevinduer er bevaret. Det nuværende tårn er fra 1903, og afløste en ældre fritstående klokkestabel. Af kirkens interiør kan bl.a. nævnes den søjleindelte barokaltertavle fra 1734. Døbefonten af gotlandsk granit er fra 1200-tallet. Den sengotiske korsfæstelsesgruppe er fra 1400-tallet. Den udskårne prædikestol fra senrenæssancen er fra 1607. Prædikestolens fem felter viser centrale temaer fra Jesu liv. Kirkesproget i sognet var i årene før 1864 blandet dansk-tysk. Menigheden hører i dag under den nordtyske lutherske kirke. Litteratur M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 377. Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 70, ISBN 87-87238-22-5. Eksterne henvisninger Menighedens hjemmeside Noter
Borne Kirke

Borne Kirke er en kirke, der ligger i Borne i det sydøstlige Angel i Sydslesvig i den nordtyske delstat Slesvig-Holsten. Kirken er sognekirke i Borne Sogn. Kirken er opført i 1200-tallet i romansk stil af mursten. Kirken er centralt beliggende i Slis Herred. Pladsen foran kirken omtales som tingplads og her skal tidligere have herredstinget været holdt. I 1557 blev ti formodede hekse brændt her. Kirken var i middelalderen viet til Jomfru Maria. Den har hverken tårn eller klokke. Op til 1785 havde Lindå gods patronatsretten over kirken. Det sengotiske våbenhus ved nordportalen kom omkring 1500 til. Interiøret består bl.a. af en grantidøbefont fra opførelsestiden. Døbefontens skål er fra 1670. Det sengotiske triumfkors er fra 1400-tallet. Prædikestolen med akanthusornamenter og lydhimmel er fra 1710. Stolen er forsynet med fire timeglas for at sikre at præstens prædiken ikke varede mere end en time. Bordalteret er fra 1941. Alterbordsforsiden (antemensale) viser evangelistsymbolerne og et krucifiks. Fattigbøssen (kirkeblok) til indsamling af almisser er fra 1741. Det nuværende orgel er fra 1997/1998. I 1938 blev som led i en re-romanisering det barokke pulpitur revet ned og det oprindelige bjælkeloft frilagt igen. De små vinduer og fordybninger fra den romanske periode blev igen åbnet. Vinduer og korbuen er smykket med rankeornamenter. Den fritstående Klokkestabel (klokkehus) af træ er fra 1693. Billeder Eksterne henvisninger Menighedens hjemmeside Arkiveret 4. maj 2022 hos Wayback Machine Noter
St.-Urban-Kirche (Borsfleth)

Die evangelisch-lutherische St.-Urban-Kirche ist ein denkmalgeschütztes Kulturdenkmal mit der Objekt-ID 2402 im Denkmalschutzgesetz in Borsfleth, einer Gemeinde im Kreis Steinburg in Schleswig-Holstein. Das Kirchengebäude gehört zum Kirchenkreis Rantzau-Münsterberg der Evangelisch-Lutherischen Kirche in Norddeutschland. Beschreibung Die Saalkirche aus Backsteinen wurde 1628 erneuert, nachdem der Vorgängerbau aus dem 13. Jahrhundert im Dreißigjährigen Krieg bis auf die Außenmauern zerstört worden war. Sie besteht aus einem Langhaus und einem eingezogenen, dreiseitig geschlossenen Chor im Osten, der von Strebepfeilern gestützt wird. Der mit einem spitzen Helm bedeckte Kirchturm im Westen wurde 1899 angefügt. Der Innenraum des Langhauses wurde mit einer Holzbalkendecke überspannt. Jürgen Heitmann der Ältere stellte 1638 die Kanzel mit ihrem Schalldeckel her. Die Orgel wurde 1856 von Johann Conrad Rudolph Wohlien gebaut und 1895 von Marcussen & Søn erweitert. Literatur Georg Dehio: Handbuch der deutschen Kunstdenkmäler, Hamburg, Schleswig-Holstein. Deutscher Kunstverlag, Berlin, München 2009, S. 195–196. Weblinks Kirche St. Urban auf der Website des Kirchenkreises Einzelnachweise
Brodersby Kirke

Brodersby Kirke er en kirke, der ligger i Brodersby i det sydlige Angel i Sydslesvig i den nordtyske delstat Slesvig-Holsten. Kirken er viet til Skt. Andreas. Den er sognekirke for Brodersby Sogn. Beskrivelse Kirken er opført i årene 1150-75 i romansk stil af kampesten. Kirken er beliggende lidt syd for landsbyen Brodersby tæt på fjorden Slien og overgangen til Mysunde. Stedet har allerede i før-kristen tid været en kultplads. Fra før-kristen tid er der også den skålesten, som er placeret i kirkens nordvæg. Folkesagnet lader kirken være bygget af to søstre, der boede på den nu forsvundne Brodersbygaard. Kirken har bjælkeloft. Granitdøbefonten er fra opførelsestiden fra 1100-tallet. Den nuværende prædikestol med de fire evangelister er et barokarbejde fra 1726. På stolen er der dobbelt timeglas for at sikre at præstens prædiken ikke varede mere end en time. Det sengotiske korbuekrucifiks (triumfkors) på sydvæggen er fra 1400-tallet. Kirkens orgel er fra 1682. Orglet blev dog først 1786 overørt fra Ulsnæs Kirke. Pulpituret i kirkens vestlige del er fra 1739. Alteret fra 1726 er ikke bevaret. I stedet fik kirken 1956 et nyt bordalter. Pestvinduet (tilmuret lille vindue) er smykt med en Kristus-figur stående på verdenskuglen. Kirken blev i 1800-tallet udvidet med dels et vesttårn af træ, dels ved et våbenhus mod nord. Ved restaureringen i 1956 genåbnedes de romanske vinduer i skibets nordmur. Nordportalen er bevaret i brug. På kirkegården er indrettet danske soldatergrave fra krigene i 1848 og 1850. Præstegården er opført i 1827. Billeder Litteratur M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 217 Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 32, ISBN 87-87238-22-5. Eksterne henvisninger Menighedens hjemmeside Arkiveret 22. september 2020 hos Wayback Machine Noter
Eggebæk Kirke

Eggebæk Kirke er beliggende ved udkanten af Eggebæk mod Langsted og tæt på Trenen i Sydslesvig i den nordtyske delstat Slesvig-Holsten. Kirken er viet til Apostlen Peter. Den er sognekirke i Eggebæk Sogn. Eggebæk Kirke er opført omkring 1200 som en enskibet, senromansk kirke af dels tilhugne og dels utilhugne kampesten. Våbenhuse mod nord og syd er fra 1745 og 1911. I 1898 fik kirken sit nuværende tårn. Før var der et klokkehus af træ. Kirken skal have stor lighed med kirken i Breklum. Af kirkens interiør kan bl.a. nævnes den senromanske døbefont fra omkring 1250 af gotlandsk kalksten. Det gotiske korbuekrucifiks stammer fra 1300-tallet. Både den tredelte altertavle fra 1608 og prædikestolen er i senrenæssancestil og tilskrives Hinrik Ringerinks værksted i Flensborg. Altertavlens midterfelt forestiller nadveren, sidefelterne viser korsfæstelen og opstandelsen. Pulpituret med flere bibelske billedskildringer er fra 1700-tallet. Der er sengotiske træfigurer af Sankt Dioysius og Madonna i kirkerummet. Kirkesproget i sognet var i årene før 1864 blandet dansk-tysk. Menigheden hører i dag under den nordtyske lutherske kirke. Litteratur M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 196 / 197. Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 35, ISBN 87-87238-22-5. Eksterne henvisninger Menighedens hjemmeside Arkiveret 20. september 2020 hos Wayback Machine Tegning af Eggebæk Kirke fra Johann Gottfried Burman Beckers samling Arkiveret 14. oktober 2020 hos Wayback Machine Noter
Eskeris Kirke

Eskeris Kirke er en landsbykirke i romansk stil beliggende i Eskeris i det østlige Angel i Sydslesvig i den nordtyske delstat Slesvig-Holstein. Kirken er sognekirke i Eskeris Sogn. Den er viet til Vor Frue. Kirken er beliggende højt ved sognets sydvestgrænse tæt mod grænsen til Sørup Sogn. Den er overvejende opført af kampesten. Koret er dog opført af mursten. I kirkens indre har skibet bjælkeloft, mens koret har to hvælvinger. Det firekantede tårn er ligeledes opført af mursten med et sekskantet pyramidalt spir, hvortil overgangen dannes ved fire spidse gavle. Såvel tårn som kirke har tag af egespåner. I en tilbygning mod nord findes begravelseskapel for godsejere fra Brusnholm, senere for dem fra Runtoft. En anden tilbygning mod nord er våbenhuset. Kirken blev restaureret i 1824. Prædikestolen er fra 1681. Altertavlen er fra tiden efter 1450. Altermaleriet viser nadverens indstiftelse. Menigheden hører under den lutherske nordtyske landskirke, tidligere den nordelbiske kirke. I den danske periode før den 2. Slesvigske krig var kirkesproget blandet dansk-tysk. Litteratur M. Mørk Hansen og C. L. Nielsen: Kirkelig Statistik over Slesvig Stift med historiske og topografiske bemærkninger, 2. bind, Kjøbenhavn 1864, s. 284 Noter Eksterne henvisninger Menighedens hjemmeside Arkiveret 24. maj 2016 hos Wayback Machine
Lille Solt Kirke

Lille Solt Kirke er en kirke i romansk stil i Lille Solt Sogn i Freienwill kommune i Sydslesvig i den nordtyske delstat Slesvig-Holsten. Kirkebygningen er placeret ved landevejen mellem Flensborg, Mysunde og Egernførde omtrent en halv km fra hver af sognets to landsbyer Lille Solt og Lille Volstrup. Omkring kirken er der imidlertid opstået endnu en bebyggelse, som har fået navn efter Frivilje Kro. Kirken er opført omkring året 1200 af rå kampesten, hjørnerne dog af tilhuggede, murene er kalket hvide. Kirkens indre er udstyret med træloft, mens koret fik krydsribbehvælv i sengotisk tid, hvorfra også kalkmaleriet med dommedag stammer. Ved korets nordside findes et tabernakel (sakramenthus) fra 1500-tallet som gemme for monstrans og hostie i den katolske tid. Både sakramenthuset og de to krucifikser i kirken er sengotiske. Alterstagerne på løvefødder er ligeledes gotiske. Døbefonten fra 1200-tallet i gotlandsk kalksten er ved foden prydet med mandshoveder. Prædikestolen i renæssance-stilen fra 1735 er forsynet med relieffer fra frelseshistorien på kurven. Kirken var viet til Sankt Hans (Johannes Døberen) i middelalderen. Tæt på kirken findes forhøjningerne med grav fra bronzealderen. Menigheder i Store og Lille Solt Sogne er imidlertid slået sammen. Menigheden hører under den lutherske nordtyske landskirke, tidligere under den nordelbiske kirke. I den danske periode før den 2. Slesvigske krig var kirkesproget blandet dansk-tysk. Litteratur M. Mørk Hansen og C. L. Nielsen: Kirkelig Statistik over Slesvig Stift: Med historiske og topographiske Bemærkninger, 2. bind, Kjøbenhavn 1864, s. 206. Henning Dehn-Nielsen: Kirker i Sydslesvig - Fra Hedeby til Harreslev. København 2001, s. 58, ISBN 87-87238-22-5. Eksterne henvisninger Menighedens hjemmeside Tegning af Lille Solt Kirke fra Johann Gottfried Burman Beckers samling Noter
Kirche Kropp

Die Kirche Kropp ist ein geschütztes Kulturdenkmal mit der Objekt-ID 4089 im Denkmalschutzgesetz in Kropp, einer Gemeinde im Kreis Schleswig-Flensburg in Schleswig-Holstein. Das Gebäude gehört zur Kirchengemeinde Kropp im Kirchenkreis Schleswig-Flensburg der Evangelisch-Lutherischen Kirche in Norddeutschland. Gebäude Die traufständige Saalkirche wurde um 1200 als Feldsteinkirche errichtet, deren Feldsteine durch Putz verdeckt sind. Sie besteht aus einem Langhaus, einem eingezogenen, gerade geschlossenen, von Strebepfeilern gestützten Chor im Osten, der 1871/72 aus Backsteinen verlängert wurde, und einem 1843 gebauten Kirchturm im Westen, auf dessen Erdgeschoss aus Backsteinen ein Obergeschoss aus verkleidetem Holzfachwerk sitzt, das den Glockenstuhl beherbergt. Bedeckt ist der Kirchturm mit einem spitzen Helm, der sich zwischen den Giebeln erhebt. Die Emporen an der West- und Nordseite des Langhauses wurden 1688 eingebaut. Der Chorbogen im Innenraum wurde im 18. Jahrhundert abgebrochen, um einen einheitlichen Raum aus Langhaus und Chor zu schaffen. Der 34 Meter hohe Kirchturm wurde 1843 errichtet und musste im Jahr 2012 aufwändig saniert werden. Ausstattung Die Orgel wurde 1978 von Paschen Kiel Orgelbau errichtet. Kirchengemeinde Die Kirchengemeinde zählt 5074 Gemeindeglieder (Stand 2026). Zu der Parochie gehören die Kapellen in Groß Rheide und Tetenhusen. Eine prägende Persönlichkeit für die Kirchengemeinde war der Pastor Johannes Paulsen, der von 1870 bis 1916 in Kropp wirkte. Aus seiner Arbeit gingen 1879 die Kropper Anstalten hervor. Die Missionstätigkeiten dieser Institution wirkten prägend auf das kirchliche Leben über die Region hinaus. Der Posaunenchor, den Paulsen 1877 ins Leben rief, besteht bis heute und gilt als der älteste Posaunenchor in Schleswig-Holstein. Von ihm gingen Impulse zur Gründung weiterer Chöre in Schleswig-Holstein aus. Die diakonische Arbeit wird heute im Diakoniewerk Kropp fortgeführt. Literatur Georg Dehio: Handbuch der deutschen Kunstdenkmäler, Hamburg, Schleswig-Holstein. Deutscher Kunstverlag, Berlin, München 2009, S. 446–447. Einzelnachweise Weblinks Website der Kirchengemeinde Kropp
Gelting Kirke

Gelting Kirke er en kirkebygning i byen Gelting på halvøen Angel i Sydslesvig i den nordtyske delstat Slesvig-Holsten. Kirken er sognekirke i Gelting Sogn. Den er viet Katharina af Alexandria. Kirken er oprindeligt bygget som enskibet og firkantet gotisk murstenskirke. I 1600-og 1700-tallet blev kirken flere gang ombygget, hvor den fik sit senbarokke og nyklassicistiske udseende. Inde har kirken fladt bjælkeloft i skib, mens koret er hvælvet. Relieffet i korsgangen og korsfæstelsen i altervæggen er udført i Claus Bergs værksted i Odense omkring 1525. Den pragtfulde udskårne trædøbefont i bruskbarokstil er fra 1653. Det menes at være et arbejde af billedskærer Hans Gudewerdt den Yngre. Prædikestolen er fra omkring 1639. Våbenhuset mod syd er fra 1640 og kapeltilbygningen mod nord er fra 1674. Det firkantede klokketårn af træ blev rejst i 1729. Kirkens præstegård i bindingsværk fra 1733 tjener nu som menighedslokaler. Kirken er beliggende ved sognets vestlige grænse. En ny begravelsesplads udenfor Gelting by blev indviet den 9. maj 1839, men da den 1862 var afbenyttet, blev den gamle igen taget i brug. Ifolge et lokalt folkesagn skulle kirken have to klokker, men ved udskibningen tabte de en af dem ved Sliens munding, når siden den lille klokke i Gelting ringer, kan byen tydelig høre, at den siger Min mag ligger i æ Minn (→Min mage ligger i mundingen) Menigheden hører under den lutherske nordtyske landskirke, tidligere den nordelbiske kirke. I den danske periode før den 2. Slesvigske krig var kirkesproget blandet dansk-tysk. Litteratur Henning Dehn-Nielsen: Kirker i Sydslesvig - Fra Hedeby til Harreslev, København 2000 M. Mørk Hansen og C. L. Nielsen: Kirkelig Statistik over Slesvig Stift med historiske og topografiske bemærkninger, 2. bind, Kjøbenhavn 1864, s. 299 Noter Eksterne henvisninger Menighedens hjemmeside
Store Vi Kirke

Store Vi Kirke er en kirke i landsbyen Store Vi syd for grænsen i Sydslesvig i den nordtyske delstat Slesvig-Holsten. Kirken er sognekirke i Store Vi Sogn. Kirken er opført af marksten i romansk stil i årene mellem 1170 og 1190. Kirken er i middelalderen viet til Sankt Laurentius. Både skib og kor har flade bjælkelofter. Korbuen er på et tidspunkt blevet ændret til en spidsbue. De retkantede portaler er bevaret, nordportalen er dog tilmuret. I murværket er indsat en sten med en figur, muligvis en helleristning. Tagrytteren og våbenhuset er tilføjet i 1747. Skibet er på et tidspunkt blev forlænget mod vest med otte meter. Af interiøret kan bl.a. nævnes prædikestolen fra 1630. Reliefferne på prædikestolen gengiver bl.a. syndefaldet og korsfæstelsen. Altertavlen fra første halvdel af 1600-tallet fremstiller nadveren, flankeret af Paulus med sværd og formodentlig Peter. Døbefonten i træ og dåbshimlen stammer fra 1794. Over korbuen er opsat en krucifiksgruppe. I kirken opbevares flere træfigurer såsom en Maria med barn fra 1300-tallet, Laurentius og Smertensmanden. På skibets nordvæg er der ophængt et epitafium fra 1654. Apostelmalerier på vestpulpituret er fra 1700-tallet. Store Vi Kirke er nævnt i Martin A. Hansens og maleren Sven Havsteen-Mikkelsens rejsebeskrivelser til Danmarks middelalderkirker, der blev grundlaget for bogen Orm og Tyr, 1987. Kirken nævnes også i et lokalt folkesagn, som omhandler to kæmper, som var i færd med at bygge kirkerne i Medelby og Store Vi. Da de kun havde en hammer, kastede de den skiftevis til hinanden. Derved kom de til at beskadige kirken i nabobyen Valsbøl. Kirkesproget i sognet var i årene før 1864 blandet dansk-tysk. Litteratur M. Mørk Hansen og C. L. Nielsen: Kirkelig Statistik over Slesvig Stift : Med historiske og topographiske bemærkninger, 2. bind, Kjøbenhavn 1864, s. 183 Eksterne henvisninger Menighedens hjemmeside Tegning af Store Vi Kirke fra Johann Gottfried Burman Beckers samling Noter
Store Solt Kirke

Store Solt Kirke er en kirke i romansk stil, beliggende på en forhøjning øst for Bondeåen og Soltbro ved vejen til Egernfjord i landsbyen Store Solt i Sydslesvig i den nordtyske delstat Slesvig-Holsten. Kirken er sognekirke i Store Solt Sogn. Kirken antages at være bygget i første halvdel af 1200-tallet. Koret er dog yngre. Den massive kirkebygning er opført af utilhugne kampesten, dog er hjørnerne af tilhugne sten, dens vestlige gavl af mursten. Koret er hvælvet, skibet dog ikke. Kirken lå dengang tæt på den dengang flere gange større Træsø. Granit-døbefonten er fra 1200-tallet og viser reliefer fra Paulus, Petrus og evangelistsymbolerne. Drager på døbefontens fod knyttes til den old-nordiske stil. Prædikestolen er i renæssancestil fra 1614. Altertavlen fra omkring 1700 i akantusbarok. Alterbilledet er fra 1920 og illustrerer Lazarus' opstandelse. Pulpituret er smykket med relieffer fra Jesu Liv. Triumfkorset over koret er fra 1400-tallet og dermed fra før-reformatorisk tid. Korset fremstiller Kristus som sejrende over døden. Kirkeskibet Urania blev 1719 skænket af søfarendes familie Detleffsen. Originalen er nu på Søfartsmuseet i Flensborg. Orglet er fra 1848. Et ældre orgel var skænket 1810 af gårdmand Jacob Henningsen i Kollerup. Kirken råder over hverken tårn eller klokke. Ved den vestre gavl står i stedet en klokkestabel med spir og vejrhane. Menigheden hører under den lutherske nordtyske landskirke, tidligere under den nordelbiske kirke. I den danske periode før den 2. Slesvigske krig var kirkesproget blandet dansk-tysk. Eksterne henvisninger Menighedens hjemmeside Tegning af Store Solt Kirke fra Johann Gottfried Burman Beckers samling Noter